Hrvatski sabor
20171013

Hvala lijepo. Pa kolega Bunjac, govorili ste zapravo o odnosu politike prema znanosti. Ja sam jučer bio na jednoj konferenciji gdje je govorio profesor Puljak vrlo inspirativno o tome da sami znanstvenici teško da će moći nešto promijeniti jer on kao znanstvenik i to ugledni znanstvenik 20 godina pokušava i ne uspijeva. Dakle, zadatak je zapravo na kraju ipak na politici i političarima da osiguraju bolje uvjete za znanost i znanstvenike, za cijelu akademsku zajednicu. Već sam interes o ovoj raspravi ovdje pokazuje u kojoj mjeri smo mi u sabornici zainteresirani da pomognemo znanosti. Ja mislim da ovi ljudi koji sad sjede ovdje bi se bez problema lako dogovorili, ali to nije dovoljno. Treba nas bit malo više. Dobro je da ova rasprava ide neposredno pred pripreme novog proračuna, jer jedino će tako imati smisla i izvješće gospodina Vretenara i ovo što mi govorimo ukoliko se to bude osjetilo na proračunu. A trenutačno ja se bojim da neće biti tako. Ja ću još jednom ponoviti da prijedlog smjernica ekonomske i fiskalne politike za 2018, 2020. je vrlo znakovit.